**Amintiri?**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spre noi privește Păunescu,

Vadim ne plânge-n versuri soarta,

Trăiască veșnic "Preamărescu",

Se-ntoarce astăzi iarăși roata.

Titanii poeziei culte

Se îngrozesc privind la noi,

Pigmeii știu doar să insulte

Ce-am moștenit de la eroi.

Strivim pământul sub picioare,

Nu l-am citit nici pe Sorescu,

Și numai când e sărbătoare

Ne amintim de Eminescu.

Se duce-o luptă milenară

Între ce-a fost și ce va fi,

Dar spargeți cripta funerară

Că nu sunt morți, ei NE sunt vii!

Adina V.

13.07.2018